
STATYBOS PROJEKTŲ EKSPERTIZĖS PASLAUGŲ TECHNINĖ SPECIFIKACIJA

I. Pirkimo objektas – Atviros centralizuotos muziejinių vertybių saugyklos su kompetencijų centru pastato L. Lekavičiaus g. 2, Rumšiškių mstl., Kaišiadorių r. sav. Statinio projekto ekspertizės paslaugos.

[bookmark: _GoBack]II. Pirkimo tikslas – nustatyti, ar Lietuvos etnografijos muziejaus užsakymu parengtų projektų sprendiniai atitinka esminius statinio reikalavimus, kitus statybos teisės aktų nustatytus reikalavimus, privalomųjų statinio projekto rengimo dokumentų reikalavimus, normatyvinių statinio saugos ir paskirties dokumentų reikalavimus, projekto sprendinių sąryšį ir suderinamumą. Taip pat nustatyti ar numatytas statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis atitinka projektų sprendinius ir ar skaičiuojamoji kaina apskaičiuota vadovaujantis patvirtintais Statybos skaičiuojamosios kainos nustatymo principais .

III. Paslaugų teikėjo įsipareigojimai:
· Paslaugų teikėjas Užsakovo užsakymu turi atlikti bendrąją Techninio-darbo projekto ekspertizę vadovaujantis statybos techninio reglamento STR 1.04.04:2017 „Statinio projektas, projekto ekspertizė“ ir kitų statybą reglamentuojančių teisės aktų ir normatyvinių statinio saugos ir paskirties dokumentų ir šios specifikacijos bei sutarties nustatytais reikalavimais. 
· Konsultavimo paslaugos: tiekėjas turi nurodyti konsultavimo paslaugų valandinį įkainį. Užsakovas,  užsakys konsultavimo paslaugos (žodžiu ir raštu statybos projektų ekspertizės klausimais) 50 (penkiasdešimt) valandų per sutarties galiojimo laikotarpį (konsultuojamasi  bus architektūriniais, gaisrinės saugos, konstrukcijų dalies klausimais ir kt. 
IV. Paslaugų pobūdis 
· Statinio projekto ekspertizės rūšis: Bendroji techninio - darbo projekto ekspertizė.
· Statybos rūšis: nauja statyba.
· Projektas: Techninis-darbo projektas. Projekto dalys yra pateiktos priede A153-TDP_0_projekto_sudetis.docx
Bedrieji rodikliai pridedami priede - Bendrieji rodikliai.pdf

V. Paslaugos atlikimo procedūra:
· Užsakovas el. paštu ir/ar raštu pateikia ekspertizės rangovui užsakymą (fiksuojama paslaugos atlikimo pradžia).
· Jei ekspertizės rangovas pageidauja, Užsakovas ir/ar projektuotojas ekspertizės rangovui pristato projektą.  
· Ekspertizės rangovas, turi atlikti projekto ekspertizės paslaugą  per 15 d. d. ir pateikti galutinį ar tarpinį aktą popierinę (paštu ar kt.) ir el. versiją el. paštu Užsakovui ir Projektuotojui (fiksuojama ekspertizės atlikimo pabaiga). Aktas el. paštu turi būti pateiktas ne vėliau kaip 1 darbo diena po ekspertizės atlikimo termino pabaigos.

Tuo atveju, jei buvo gautas tarpinis ekspertizės aktas:
· Projektuotojas per Užsakovo paskirtą laiką pateikia ekspertizės rangovui pataisytą projektą.
· Ekspertizės rangovas patikrina projektą pagal pateiktas pastabas ne vėliau kaip per 5 d. d. nuo projekto pateikimo dienos ir Užsakovui pateikia galutinį ekspertizės aktą popierinę (paštu ar kt.) ir el. versiją  el. paštu Užsakovui ir Projektuotojui ne vėliau kaip per 5 d. d. nuo projekto pateikimo dienos. Be to, pateikiant teigiamą ekspertizės aktą pateikti kartu ir projekto galutinę versiją (skaitmeninę versiją).

VI. Ekspertizės rangovas privalo atlikti pakartotinę projekto ekspertizę neatlygintinai, nereikalaudamas jokio papildomo apmokėjimo, jeigu projektą (kuris ekspertizės rangovo yra įvertintas vadovaujantis STR1.04.04:2017 „Statinio projektavimas, projekto ekspertizė“ punkto 89.1 reikalavimais ir kuriam pateikta išvada, kad projektą galima tvirtinti bei patvirtintas statytojo), derinant Lietuvos Respublikos informacinėje sistemoje „Infostatyba“ su tikrinančiais subjektais, bus gautas nepritarimas dėl projekto neatitikimo STR1.04.04:2017 „Statinio projektavimas, projekto ekspertizė“ 75 punkto reikalavimams.

VII. Sutartis baigia galioti šiais atvejais:
praėjus 6 mėnesiams nuo tos dienos, kurią Paslaugų teikėjas informuoja Užsakovą apie nustatytus projekto trūkumus, jei trūkumai per šį laikotarpį nepašalinami;
jei trūkumai nenustatyti arba pašalinti, Sutartis baigia galioti tinkamai ją įvykdžius, t. y. paslaugų teikėjui pateikus teigiamą Techninio-darbo projekto bendrosios ekspertizės aktą.


